Închisoare cu suspendare pentru tânărul care a ucis o femeie şi a rănit alte cinci persoane făcând drifturi cu maşina în curtea unei fabrici. Probabil vă amintiţi de accidentul teribil de acum un an din apropiere de Piteşti.

El a fost condamnat acum la doi ani şi opt luni de închisoare cu suspendare, iar sentinţa Curţii de Apel Piteşti este definitivă.

Camerele de supraveghere, aproape 20 de martori şi raportul de expertiză au arătat clar că şoferul avea 80 de kilometri la oră într-o zonă în care limita era de cinci kilometri la oră şi că făcea drifturi.

Tânărul a petrecut doar 30 de zile în arest preventiv şi două luni în arest la domiciliu, fiind ulterior cercetat în libertate sub control judiciar.